kardosdrur/scandi-wiki huggingface dataset:
Iltens og ozonlagets dannelse

Dannelsen af fri ilt i atmosfæren og ozonlaget var en følge af, at nogle cyanobakterier (de såkaldte "blågrønalger") med et indhold af klorofyl var begyndt at binde solenergi kemisk i form af glucose. Som råstoffer brugte de vand og CO2 og som et affald fra processen udskilte de ilt til omgivelserne. 

Da havet var blevet mættet, sivede ilten videre op i atmosfæren. I 20-50 km højde medførte den intense UV-stråling, at ilten blev omdannet fra normal, molekylær ilt (O2) til ozon (O3). Herved var det ozonlag skabt, som forhindrer en betydelig del af den ultraviolette stråling (særligt UVB) i at nå ned til jordens overflade.

Jordens biologiske miljø
Mound City (South Dakota)

Mound City er en amerikansk by og administrativt centrum for det amerikanske county Campbell County i staten South Dakota. I 2000 havde byen et indbyggertal på 84.

Byer i South Dakota
Arica (provins)

.

Arica () er en provins i Chiles nordligste region Arica y Parinacota. Provinsen grænser mod nord op til regionen Tacna i Peru og mod syd grænses op til Tamaugal i Chiles region Tarapacá. Mod vest er beliggende provinsen Parinacota og mod vest Stillehavet. Hovedbyen er Arica.

Provinsen dækker et areal på 8 726,4 km², og har 186 488 indbyggere, hvoraf 92.487 er mænd og 94 001 er kvinder (2002).

Provinsen blev i 1866 ramt af et kraftigt jordskælv, der blev målt til mellem 8,5 og 9,0 på Richterskalaen og som udløste kraftige tsunamier i Stillehavet.

Chiles geografi
Provinser i Chile
Bent Sørensen (fodboldspiller)

Bent Nørgaard Sørensen (født 23. juni 1926 i Faaborg, død 25. juni 2011) var en dansk  landsholdspiller i fodbold.

Karriere 

Store Bent spillede størstedelen af sin karriere i Vejle Boldklub, hvor han scorede imponerende 158 mål i 200 kampe. 

I september 1953 blev Bent Sørensen VB's første  A-landsholdsspiller. Han debuterede mod Norge og scorede kampens enlige mål.

I 1956 skrev Bent Sørensen sig endnu engang ind i VB's historiebøger, da han scorede det sejrsmål, der sendte Vejle Boldklub op i Danmarks fornemste fodboldrække, 1. division.

Med sine 158 scoringer var Store Bent Vejle Boldklubs mest scorende spiller gennem tiderne.

Kilder 
 The Crazy Reds 
 Vejle Boldklub
 

Fodboldspillere fra Danmark
Fodboldspillere fra Vejle Boldklub
Personer fra Faaborg
Årets fund i dansk idræt
Brian Rasmussen

Brian Rasmussen (født 5. januar 1967) er en tidligere dansk landsholdsspiller i fodbold.
1. Fodboldspiller med boldberøring i FC København.

Karriere 

Brian Rasmussen spillede over to perioder 162 kampe for Vejle Boldklub og scorede 49 mål. 

I 1992 spillede han for nystiftede FC København, med hvem han blev dansk mester i 1992/1993. Rasmussen scorede tre mål i ti kampe for FCK. I 1991-1992 spillede han 22 kampe for B1903 og scorede 9 mål.

Brian Rasmussen opnåede 3 kampe på Danmarks A-landshold. 

Fra 1. januar 2018 er han ansat som cheftræner i danmarksserieklubben Hedensted IF.

Ungdomsfodbold 

Brian Rasmussen blev dansk mester med Fredericia KFUM`s Drenge Mester i 1980, dansk mester med Vejle Boldklubs Junior DM i 1984, hvor han scorede 30 mål i 24 kampe og dansk mester med Vejle Boldklubs U21 i 1987.

I dag er Rasmussen ungdomstræner i Vejle Boldklub.

Kilder 
 Spillerprofil på Vejle Boldklub
 

Fodboldspillere fra Danmark
Fodboldspillere fra Vejle Boldklub
Personer fra Fredericia
One-shot

One-shot er et begreb, der bruges om afsluttede tegneserier men med forskellig definition i forskellige lande.

I den amerikanske tegneserieindustri bruges begrebet one-shot om pilot-tegneserier eller afsluttede historier afpasset til et hæfte. Disse enkelthæfter er i reglen markeret med et "#1", til trods for at der ikke kommer flere hæfter, og har sommetider undertitlen "special". Nogle gange kan en figur eller koncept optræde i en serie af one-shots, hvor emnet ikke er nok økonomisk lukrativt til en løbende eller begrænset serie men stadig populært nok til udgivelse på regulær basis, ofte årligt eller kvartalsvis. En aktuelt eksempel på en serie af one-shots er Marvel Comics Franklin Richards: Son of a Genius. Denne type af one-shot må ikke forveksles med en tegneserieårbog, der typisk supplerer en etableret løbende serie.

I den japanske mangaindustri kaldes one-shot yomikiri (読み切り) og benyttes om tegneserier, der præsenteres i deres fulde længde uden fortsættelse. One-shot mangaer fortæller deres historier på 15-60 sider (omtrent svarende til et kapitel i en løbende serie), er normalt lavet til konkurrencer og bliver nogle gange videreudviklet til en egentlig mangaserie (nærmest som en tv-serie-pilotepisode). Blandt de populære mangaserier, der begyndte som one-shots, kan nævnes Hokuto no Ken (Fist of the North Star), Naruto, One Piece, Berserk, Kinnikuman og W Juliet.

I Tyskland bruges begrebet one-shot om graphic novels og mangaer udgivet som afsluttede enkeltbind.

Kilder 
 Nicolas Barbano: Fist of the North Star (Mangazine Scandinavia nr. 1, 1994)

Anime- og mangabegreber
Tegneserier
Fiktionsskrivning
Bryggen (indkøbscenter)

Bryggen  i Vejle er ét stort hus på 55.000 m², hvor af 23.000 m² tilhører indkøbscenteret.
Det åbnede den 13. april 2008 og rummer ca. 72 butikker i to etager. Bryggen er placeret midt i Vejle, og skulle efter mottoet gerne give lidt mere kant til byen.

Navnet Bryggen har en lokalhistorisk betydning, da området tidligere var anløbssted for små skibe, der bragte nyheder og varer til Vejle. Havnen er dog i dag rykket længere ud.

Designerne bag centeret er 3xNielsen og Schmidt, Hammer & Lassen. Disse to firmaer står blandt andet bag Det Kongelige Bibliotek, ARoS, Museum of Liverpool samt De nordiske landes ambassader i Berlin.

Det drives af Steen & Strøm, som står bag mange danske indkøbscentre, bl.a. Bruuns Galleri i Århus og Field's i København.

Eksterne henvisninger 
 Forretningsoversigt
 Bryggens hjemmeside

Indkøbscentre i Danmark
Etableret i 2008
Bygninger, konstruktioner og anlæg i Vejle
Virksomheder i Vejle
Tappehallerne

Tappehallerne er et kultur- og musikhus i Hellerup.

Oprindeligt fungerede bygningerne som tappehaller for Tuborg Bryggerierne, men i dag anvendes de til kulturelle arrangementer som koncerter, udstillinger og teateropsætninger. Tappehallerne består af Vandhallen på 700 m² og Tappehallen på 7.000 m². Begge haller har god akustik, idet Tuborg i sin tid forbedrede akustikken i hallerne for at forhindre at de ansatte blev døve af de mange klirrende flasker.

Eksterne henvisninger
 Tappehallernes hjemmeside

Industribygninger i København
Spillesteder i København
Hellerup
Vasilij Sajtsev

Vasilij Grigorjevitj Sajtsev (, ; født 23. marts 1915 i Jeleninka, Orenburg guvernement (nu Tjeljabinsk oblast), Det Russiske Kejserrige, død 15. november 1991 i Kijev, Ukrainske SSR (nu Ukraine)) var en sovjetisk snigskytte, der under 2. verdenskrig i slaget om Stalingrad i perioden mellem 10. november 1942 og 17. december 1942 dræbte 225 tyske soldater med sit gevær, model Mosin-Nagant M1930. Nogle mener, at tallet på dræbte soldater var over 400.

Militærkarriere 

Sajtsev uddannede 28 snigskytter. Han lærte sig at skyde i sin hjemby ved Uralbjergene. 

Under kamphandlinger i januar 1943 blev Sajtsev såret af en landmine. 

Han endte sin militære karriere med rang af kaptajn. Hans indsatser som snigskytte blev belønnet med flere tapperhedsmedaljer og toppede med ordenen Sovjetunionens Helt.

Civil karriere

Efter krigen ledede han en fabrik i Kijev, Ukrainske SSR.

Navn 

Navnet Sajtsev stammer fra ordet "hare" (Sajats) på russisk (заяц).

Eftermæle 

I 2001 kom filmen Enemy at the Gates (Fjenden ved porten), som handler om Sajtsev. Geværet, som han benyttede, er på museum i Volgograd (tidligere Stalingrad), der beskriver slaget om Stalingrad i 1942.

Referencer

Eksterne henvisninger 

 Filmen: Enemy at the Gates 
 WWII snipers

Personer fra Tjeljabinsk oblast
Russere i 2. verdenskrig
Hædersbevisninger fra Sovjetunionen
Militærfolk fra Sovjetunionen
Snigskytter
Pueblo (Colorado)

Pueblo er en amerikansk by og administrativt centrum i det amerikanske county Pueblo County, i staten Colorado. I 2005 havde byen et indbyggertal på .

Ekstern henvisning
Pueblos hjemmeside (engelsk)

Byer i Colorado
Pjerrot

Pjerrot eller Pierrot er en klovnefigur, der er omkring 500 år gammel. Han kommer oprindeligt fra Lilleasien, men fik en renæssance i Italien omkring 1500, hvor han optrådte i Commedia dell'arte. Navnet Pjerrot kommer af fransk Pierrot, diminutiv af navnet Pierre.

Pjerrot i Danmark 
Familien Price bragte ham til Danmark 18. juni 1800, hvor han optrådte om sommeren på Dyrehavsbakken.

Dyrehavsbakken fik hård konkurrence, da Tivoli åbnede i 1843 og overtog nogle af Dyrehavsbakkens mest kendte artister, bl.a. Niels Henrik Volkersen, der blev en populær Pjerrot, og Harald Hesse (1817-97), der i mange år spillede Harlekin i Tivolis pantomimer. Som et levn fra pantomimerne blev der på Dyrehavsbakken skabt en selvstændig Pjerrot, der tryller for børnene, synger, spiller, spiser brændende blår og spyr ild.

I dag findes figuren Pjerrot på Dyrehavsbakken, Tivoli Friheden i Århus og i Tivoli i København. Sidstnævnte optræder kun i pantomime, mens de andre bl.a. optræder med Mester Jakel-dukketeater og tryllekunster.

Danske Pjerrot

Dyrehavsbakken

Tivoli Friheden, Århus

Tivoli, København

Pjerrots sminke 
Som erfaren Pjerrot kunne Knud Hilding lægge sminken på 17 minutter - i begyndelsen tog det ham mindst en time. Først sættes monduret på (den hvide hætte, så Pjerrot ser skaldet ud). Så klistres næsen på med mastiks. Ansigt og hals smøres ind i fedtsminke, og derefter bankes kridt ind med en gammel strømpe, rullet sammen til en bold. De sorte øjenbryn og de røde læber er kogende varm sminke, smurt på med en pensel. Den sminke er meget hård ved huden.

Galleri

Referencer

Eksterne kilder/henvisninger 

 Fra det gamle Kongens Kjøbenhavn af J. Davidsen.
 Bakkens Pjerrot 
 Pjerrots Hus på Bakken – aok.dk
 

Tivoli
Dyrehavsbakken
Børneunderholdning
Humor
Commedia dell'arte
Anatolien
Klovner
Franske ord og vendinger
SAVE

SAVE (Survey of Architectural Values in the Environment) er et dansk-udviklet system til kortlægning og registrering af kulturmiljøer og udpegning af bevaringsværdige bygninger. SAVE har været anvendt ved udarbejdelsen af bydelsatlas, kommuneatlas, kulturmiljøatlas og kulturarvsatlas i regi af først Planstyrelsen, Skov- og Naturstyrelsen og siden Kulturarvsstyrelsen siden 1987. Kontorchef Gregers Algreen-Ussing, siden professor ved Kunstakademiets Arkitektskole, var en ledende kraft i skabelsen af SAVE-systemet.

SAVE har to niveauer: Et holistisk niveau, hvor kulturmiljøer, landskabelige kvaliteter og landmarks kortlægges (uden kvantitativ bedømmelse) samt en vurdering af enkelte bygningers bevaringsværdier, typisk i bykerner (med kvantitativ bedømmelse).

Enkeltbygninger vurderes på fem områder:

 arkitektonisk værdi, fx om bygningen er et godt eksempel på en bestemt byggestil, eller en egns- eller tidstypisk byggemåde-
 kulturhistorisk værdi, fx om bygningen er blevet beboet af en kulturhistorisk personlighed, eller har spillet en særlig historisk rolle.
 miljømæssig værdi, fx om bygningen indgår i et særligt bymiljø.
 originalitet, dvs. om bygningen fremstår, som da den blev bygget.
 tilstand, dvs. om bygningen er velholdt.

Vurderingerne sammenfattes i en karakter fra 1–9, og hvor bygninger med karakter 1–4 betegnes som bevaringsværdige.

Udpegning af en bygning som bevaringsværdig gælder bygningens ydre i modsætning til  bygningsfredning, der har betydning for, hvad husejeren må og ikke må med sin ejendom. En kommune kan optage bevaringsværdige huse i en lokalplan eller kommuneplan, og Kulturarvstyrelsen kan udpege bevaringsværdige huse med samme virkning, som hvis de var optaget i en kommuneplan eller lokalplan.

Se også 
 Bevaringsværdighed
 Planstyrelsen

Litteratur 
 Gert Bech-Nielsen: SAVE – en kritisk analyse, København: Miljø- og Energiministeriet, Skov- og Naturstyrelsen, Energiministeriet 1997.
 Byens træk. Om by- og bygningsbevaringssystemet SAVE, København: Planstyrelsen, Miljøministeriet 1992.
 InterSAVE – International Survey of Architectural Values in the Environment, København: Miljø- og Energiministeriet, Skov- og Naturstyrelsen 1995.

Kilder

Eksterne henvisninger 
Skov og Naturstyrelsen om SAVE

Kartografi
Kulturarv
Etableret i 1987
Jozef Szentgyörgyi

Jozef Mihaly Szentgyörgyi (født 1922 - død 1988) var en ungarsk født fodboldtræner, der i 1972 var træner for Vejle BK, da klubben vandt både det danske mesterskab og DBU's landspokalturnering.

Jozef Szentgyörgyi flygtede fra Ungarn til Danmark i november 1956 efter sovjetiske tropper slog opstanden i Ungarn ned. I oktober 1957 overtog han trænerposten i B 1909 to runder før slutningen af sæsonen, da klubben lå på sidstepladsen i 1. division. Under Szentgyörgyi vandt klubben de sidste to kampe og undgik nedrykning. Året efter blev B 1909 nummer fire, men i 1959 sagde han imidlertid op midtvejs i sæsonen.

Herefter trænede Jozef Szentgyörgyi Køge BK, som han vandt 2. division med i 1960. I 1965 var han med til at sikre Haderslev FK oprykning til 3. division for første gang i klubbens historie, og i 1966 vandt han 2. division med Horsens fS. I 1967 blev Horsens fS det helt store samtaleemne i dansk fodbold og kendt under tilnavnet “Den gule fare”, da Horsens længe lå nummer et i 1. division. Klubben endte med at vinde bronzemedaljer, det bedste resultat i klubbens historie. 

I 1970 blev Jozef Szentgyörgyi træner for oprykkerne Randers Freja. Da succestræneren Frits Gotfredsen stoppede i Vejle BK efter sæsonen 1971 for at overtage trænerjobbet i Nakskov Boldklub, blev ny cheftræner i Vejle Boldklub lidt overraskende Jozef Szentgyörgyi. Efter klubbens mesterskab i 1971 var der et vist pres på den nye træner. Men 1972 sæsonen blev en endnu større triumf end 1971 sæsonen. I 1972 blev det først en finalesejr i DBU's landspokalturnering, og derefter fik mesterskabspokalen nok engang plads i klubhuset på Vejle Stadion. 

Dermed blev Jozef Szentgyörgyi den anden træner i Vejle Boldklubs historie, der sikrede klubben The Double. Den første var Frits Gotfredsen i 1958. I 1973 sendte Vejle sensationelt de franske mestre Nantes FC ud af Mesterholdenes Europa Cup med sammenlagt 3-2. I den næste runde fik Vejle overraskende 0-0 på udebane mod de skotske mestre Celtic FC, men tabte returkampen 0-1. Han sluttede trænerkarrieren af i Aabenraa BK, som han var med til at sikre oprykning til 3. division i 1977.

Jozef Szentgyörgyi blev dansk statsborger i 1972.

Noter

Eksterne kilder/henvisninger 
 The Crazy Reds – VB's officielle fanklub 
 Rangado (ungarsk)

Fodboldtrænere fra Ungarn
Fodboldtrænere fra Vejle Boldklub
Troldmanden fra Frederiksberg

Troldmanden fra Frederiksberg er afsnit 46 i Frank Hvam og Casper Christensens sitcom Klovn, første gang vist på TV2 Zulu 7. april 2008.

Handling 
Casper er kommet med i Serapia-hordnen og har inviteret Peter Reichardt med. Til Franks store skuffelse er der ikke plads til ham. Men da Frank har skrevet en Ringenes Herre-analogi over politikerne på Christiansborg til Weekendavisen, bliver han inviteret ind i rollespilsforeningen "Ringånderne". Frank er stolt over, at han også er med til noget hemmeligt. Men interne kampe ender med drama, et ar i Mias ene bryst og en rasende Casper.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Hør nu efter Frank!

Hør nu efter Frank! er afsnit 47 i Frank Hvam og Casper Christensens sitcom Klovn, første gang vist på TV2 Zulu 14. april 2008.

Handling 
Frank og Mia skal rejse til Kina. Frank er urolig for Muffi, fordi den skal passes sammen med Morten Olsens hund. Og måske Muffi kan gøre gavn hos Mias veninde, som har haft et grimt indbrud for nylig. Samtidig er Frank og Casper begyndt til fægtning, og her går snakken om impotens og viagra, men Frank vil ikke høre efter.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Links 

Klovn-afsnit
Andreas Paulsen

Andreas Stephan Mygind Paulsen (født 18. december 1836 i Haderslev, død 17. januar 1915 i København) var en dansk billedhugger.

Han blev elev hos Herman Wilhelm Bissen, hvis inspiration fik stor betydning for hans senere formsprog og han var engageret i de sønderjyske interesser, hvilket også kan ses i flere af hans værker. Han videreførte den klassicistiske stilart videre og arbejdede i en usentimental og enkel stil.

Andreas Paulsen lavede bl.a. statuer, buster og relieffer og af hans værker kan nævnes; General Friderich Adolph Schleppegrell i 1880, bronzerelief til minde om Slaget ved Kolding samt adskillige buster, bl.a. General Olaf Rye i 1876, der står på Ryes Plads i Fredericia, bronzebuste af Frederik 7. og marmorbuste af konsul Christian H. Nielsen.

Paulsen blev titulær professor og Ridder af Dannebrog 1900. Han er begravet på Assistens Kirkegård.

Kilder og referencer

 Kraks Blaa Bog 1910

 

Billedhuggere fra Danmark
Personer fra Haderslev
Personer i Kraks Blå Bog (afdøde)
Riddere af Dannebrog
Danskere i 1800-tallet
Danskere i 1900-tallet
Titulære professorer fra Danmark
Personer i Dansk Biografisk Leksikon
E3 Saxo Classic

E3 Saxo Classic, tidligere kendt som E3 BinckBank Classic, E3 Harelbeke, Harelbeke-Antwerpen-Harelbeke og E3-Prijs Vlaanderen, er et endags semiklassiker cykelløb som foregår i Flandern. Løbet starter og slutter i Harelbeke og går over omkring 210 kilometer. Løbet foregår en lørdag sidst i marts og markerer starten af den flamske cykeluge som fortsætter med Brabantse Pijl søndag og etapeløbet Tre dage ved Panne midt i ugen før det kulminerer med Flandern Rundt påfølgende søndag.

Vindere

Eksterne henvisninger
Critérium International

Critérium International er et todages etapeløb på cykel over tre etaper som arrangeres hvert forår i Frankrig. Det var tidligere kendt som Critérium National de la Route og blev første gang arrangeret i 1932.

I mange år var det et slags fransk mesterskab og blev ikke åbnet for ikke-franske cykelryttere før i 1979.

Vindere

Eksterne links
Officielle hjemmeside for 2008

Cykelløb i Frankrig
Etableret i 1932
Rhona Mitra

Rhona Mitra (født 9. august 1976), til tider krediteret Rona Mitra, er en britisk skuespillerinde, der blandt andet blev hyret af Eidos Interactive til at optræde som den fiktive engelske arkæolog Lara Croft.

Eksterne henvisninger 

 

Skuespillere fra England
Tomb Raider
Daniel Moreno

Daniel Moreno Fernandez (født 5. september 1981 i Madrid) er en spansk tidligere professionel cykelrytter.

Største sejre 
 2013 – Vinder af semi-klassikeren Flèche Wallonne
 2011 – Vinder af 4. etape af Vuelta a España
 2008 – Vinder af 1. etape af Baskerlandet rundt

Eksterne henvisninger 

 

Mandlige cykelryttere fra Spanien
Vanessa Demouy

Vanessa Demouy (født 5. april 1973) i Montreuil, Frankrig) er skuespillerinde og fotomodel.

Hun var den anden officielle model, valgt til at portrættere den fiktive Tomb Raider-protagonist Lara Croft.

Eksterne henvisninger 
 

Fotomodeller fra Frankrig
Skuespillere fra Frankrig
Kris Stadsgaard

Kris Stadsgaard (født 1. august 1985) er en dansk tidligere fodboldspiller, der i sin aktive karriere spillede for bl.a. Reggina i den italienske Serie A og for Málaga CF i den spanske La Liga. Kris Stadsgaard opnåede endvidere 3 A-landskampe. Han sluttede karrieren i FC København. 

Han er søn af den danske fodbolddommer Knud Stadsgaard, og driver i dag virksomheden Pro Fodboldskole, der afholder professionelle fodboldskoler, anført af tidligere professionelle fodboldspillere.

Klubkarriere 
Han spillede for FC Nordsjælland, da han på transfervinduets sidste dag i efteråret 2007 sammen med Mike Tullberg blev solgt til italienske Reggina Calcio. Han skiftede i marts 2008 til norske Rosenborg BK, hvor han var med til at vinde to norske mesterskaber med RBK. I august 2010 skiftede han til spanske Malaga CF, hvor han i hjemmekampen i sæsonen 2010-11 scorede mod selveste Real Madrid.

F.C. København 
Den 25. januar 2012 blev det offentliggjort, at Kris Stadsgaard skiftede tilbage til dansk fodbold og F.C. København på en kontrakt til sommeren 2016. Han var fast mand i midterforsvaret indtil starten af efteråret 2013, hvor han pådrog sig en lyskeskade, der holdt ham ude en måneds tid. I foråret 2014 var han igen fast mand, men efter sæsonen måtte han gennemgå en knæoperation på grund af nogle tilbagevendende problemer, og efterfølgende var han ikke i stand til at spille i sæsonen 2014/15. Stadsgård opnåede ikke spilletid i sæsonen 15/16, og Stadsgaard forlod herefter FCK ved kontraktudløb i sommeren 2016. Han opnåede 57 superligakampe, 10 pokalkampe, 6 kampe i UEFA Europa League og enkelt kamp i Champions League turneringen.

Efter kontraktudløbet indstillede han karrieren.

Landsholdskarriere 
I 2005 spillede han to landskampe for U/20-landsholdet.

Den 12. august 2009 debuterede han for Danmarks fodboldlandshold i en venskabskamp mod Chile og fik efterfølgende spilletid i en kamp mod Tjekkiet i 2010. I november 2012 debuterede Stadsgaard i startopstillingen for det danske A-landshold, da Danmark spillede uafgjort mod Tyrkiet.

Referencer

Eksterne henvisninger 

 
 Kris Stadsgaard på altomfotball.no

Fodboldspillere fra Danmark
Fodboldspillere fra FC Nordsjælland
Fodboldspillere fra Reggina Calcio
Fodboldspillere fra Rosenborg BK
Fodboldspillere fra Málaga CF
Fodboldspillere fra FC København
Personer fra København
Professionshøjskolen UCC

Professionshøjskolen UCC - University College Capital er en uddannelsesorganisation, hvis primære opgave er at udbyde professionsbacheloruddannelser og efter- og videreuddannelse til den offentlige og den private sektor.

Baggrund
Organisationen er opstået som følge af, at Folketinget  i juli 2007 vedtog en lov om professionshøjskoler. Undervisningsministeren etablerede i henhold til § 50 i loven om professionshøjskoler i januar 2008 otte professionshøjskoler.  Det var en forudsætning, at de kan opfylde kravene til et university college i henhold til EU's  akkrediteringsprocedure. Institutionerne under UCC var fra 2000 -2007 en del af CVU - organiseringen, og før dette udgjordde de 22 selvstændige MVU'er.

Funktioner og opgaver 
UCC uddanner medarbejdere og ledere til danske folkeskoler, pædagogiske arbejdspladser og sundhedssektor.

Da UCC har gennemgået EVAs akkrediteringsproces er organisationen forpligtet til at udvikle forskningsbaseret viden om, hvilke undervisningsaktiviteter, der virker i praksis.

UCC rummer desuden Center for Undervisningsmidler (CFU), som udlåner læremidler og tilbyder faglig, didaktisk vejledning til skoler og gymnasier.

Uddannelsesmiljøer 
De mere end 15.000 studerende er fordelt på afdelinger i Storkøbenhavn, Hillerød og på Bornholm.
Den 5. september 2016 samledes UCCs uddannelser på Sjælland i to store Campus. Campus Carlsberg i Carlsberg Byen blev samtidig indviet.
UCCs afdeling Campus Carlsberg blev i marts 2017 udsat for en blokade, som skete på initiativ af studerende fra pædagoguddannelsen og repræsentanter for de pædagogstuderendes organisation PLS. UCCs ledelse erkendte, at der havde været problemer i forbindelse med etableringen af campusset og søgte at imødekomme de studerende med en handlingsplan. Alligevel udviklede konflikten sig til en landsdækkende politisk aktion på adskillige uddannelsesinstitutioner. Da blokaden blev indstillet ved et forlig mellem parterne den 31. marts 2017 havde den blandt andet medført et samråd i Folketinget.

Professionsbacheloruddannelser 
Professionshøjskolen UCC udbyder otte forskellige professionsbacheloruddannelser:

 Lærer
 Pædagog
 Pædagogisk assistent
 Sygeplejerske
 Fysioterapeut
 Psykomotorisk terapeut
 Tegnsprogstolk
 Tekstilformidler

Efter- og videreuddannelse 
Professionshøjskolen UCC udbyder kurser, diplomuddannelser og andre kompetencegivende efter- og videreuddannelser inden for det pædagogiske og sundhedsfaglige område samt inden for ledelse og vejledning.

Historie 
Professionshøjskolen UCC er dannet ved en fusion af CVU Storkøbenhavn, CVU København & Nordsjælland og Frøbelseminariet.

Oprindeligt var navnet Professionshøjskolen København – University College Copenhagen. UCC står for University College Capital.

Professionshøjskolen UCC har i 2021 omkring 1000 ansatte.

Noter

Ekstern henvisning 
 Professionshøjskolen UCC's hjemmeside

Professionshøjskoler